Diari Oficial de la Generalitat Valenciana


Sumari del DOGV 5268, del 29-05-2006 (2006/5573)

Notificació a Bernard Skrok de la sentència dictada en les actuacions de juí verbal de desnonament per falta de pagament número 604/2005.
-----------------------------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5573


Organisme emissor
:   Jutjat de Primera Instància Número 21 de València

Tipus de document
:   Edicte

Notificació a Bernard Skrok de la sentència dictada en les actuacions de juí verbal de desnonament per falta de pagament número 604/2005. [2006/Q5573]  
Mitjançant este edicte es fa saber:   
Que en este jutjat se seguix juí verbal (desnonament per falta de pagament) amb el número 604/2005, a instància d'Anunciación Vidal Teruel, representada per la procuradora Natalia del Moral Aznar i assistida pel lletrat Benito Catalá Crisóstomo, contra Bernard Skrok, sobre desnonament de local per falta de pagament de les rendes, en el qual la magistrada Matilde Sabater Alamar ha acordat en el dia de hui notificar la sentència dictada en les presents actuacions al demandat que es troba en parador ignorat, Bernard Skrok, que té l'encapçalament i la decisió que, literalment, diuen així:  
«Sentència número 67  
València, 27 de març de 2006  
Matilde Sabater Alamar, magistrada del Jutjat de Primera Instància número 21 de València, ha vist les presents actuacions de juí verbal, registrades amb el número 604/2005, en virtut de la demanda interposada per Anunciación Vidal Teruel, representada per la procuradora Natalia del Moral Aznar i assistida del lletrat Benito Catalá Crisóstomo, contra Bernard Skrok, declarat rebel en les presents actuacions. L'objecte del plet és el desnonament per falta de pagament de la renda i la reclamació de quantitat.  
Decisió  
Que amb l'estimació íntegra la demanda interposada per Anunciación Vidal Teruel contra Bernard Skrok:  
A) Declare resolt el contracte d'arrendament que sobre l'immoble situat al carrer de Veneçuela, número 25, baixos, B, de València, van subscriure Anunciación i Bernard Skrok el 5 de gener de 2005 per falta de pagament de la renta pactada, i en conseqüència declare el desnonament de Bernard Skrok de l'esmentada finca, amb l'advertència que, si no la desallotja dins del termini legal, en serà llançat i a càrrec seu.  
B) Condemne Bernard Skrok al pagament de 2.424 euros i interessos legals computats des de la data de la present resolució, quantitats corresponents a les mensualitats reportades fins al mes de març de 2006 inclusivament, així com a l'import de les rendes que vencen amb posterioritat i fins a l'efectiu llançament a raó de 202 euros mensuals.  
Les costes les ha de pagar la part demandada.  
Incloeu la present resolució al llibre de sentències i deixeu-ne un testimoniatge en les actuacions. Notifiqueu-la a les parts i feu-los saber que esta resolució no és ferma i que s'hi pot interposar un recurs d'apel·lació que ha de resoldre l'Audiència Provincial de València, el qual es prepara davant este jutjat en el termini de cinc dies segons els tràmits establits en els articles 457 i següents de la Llei d'Enjudiciament Civil vigent.  
Esta és la meua sentència, que pronuncie, mane i firme».  
I perquè valga d'edicte de notificació de la sentència al demandat, en parador ignorat, estenc el present edicte, el que es fixarà al tauler d'anuncis d'este jutjat i que es publicarà en el butlletí oficial de la comunitat autònoma.  
València, 27 de març de 2006.. El secretari: Nicolás González Soria.